साल का शहंशाह : पारी 'विराट' से शुरू और खत्म भी 'विराट पारी' से  
15 जनवरी 2017 को इंग्लैंड के खिलाफ शानदार 122 रन की पारी
9 फरवरी 2017 को पहले टेस्ट में बांग्लादेश के खिलाफ 204 रन
2 दिसंबर 2017 को श्रीलंका के खिलाफ 243 रन की शानदार पारी
विराट कोहली के करियर में यह पहली बार हुआ है जब वे एक साल में टेस्ट और एक दिवसीय मैच में 1000 से भी ज्यादा रन बनाने में कामयाब हुए हैं. इस साल विराट कोहली ने 26 एक दिवसीय मैच खेलते हुए 77 के औसत से 1460 रन बनाए हैं जिसमें छह शतक और सात अर्धशतक शामिल हैं. इस साल एक दिवसीय मैचों में सबसे ज्यादा रन बनाने के मामले में कोहली पहले स्थान पर हैं. अगर टेस्ट मैच की बात की जाए तो इस साल कोहली ने 10 मैच खेलते हुए करीब 76 के औसत से 1059 रन बनाए हैं जिसमें तीन दोहरे शतक, दो शतक और एक अर्धशतक शामिल है. इस साल टेस्ट क्रिकेट में सबसे ज्यादा रन बनाने के मामले में कोहली चौथे स्थान पर हैं. ऑस्ट्रेलिया के कप्तान स्टीवन स्मिथ पहले स्थान पर हैं जबकि भारत के चेतेश्वर पुजारा दूसरे स्थान पर हैं.